**CONTRACT DE SPONSORIZARE**

**Nr.[\_\_\_\_\_\_\_]** **încheiat astăzi** [\_\_\_\_\_\_\_]

**PĂRȚILE:**

[\_\_\_\_\_\_\_], cu sediul în [\_\_\_\_\_\_\_], înmatriculată la Registrul Comerțului sub nr. [\_\_\_\_\_\_\_], cod fiscal [\_\_\_\_\_\_\_], cont bancar: [\_\_\_\_\_\_\_], fax: [\_\_\_\_\_\_\_], email: [\_\_\_\_\_\_\_], reprezentată de către Dl./Dna. [\_\_\_\_\_\_\_] având funcția de [\_\_\_\_\_\_\_], în calitate de **SPONSOR,**

**și**

**ASOCIAȚIA PĂRINȚILOR COPIILOR CU AFECȚIUNI ONCOLOGICE** (denumită în continuare „**ASOCIAȚIA**”), cu sediul social în București, sector 1, Str. Feleacu nr. 19,bl. 12C, sc 3, et 2, ap.38, camera 1, înregistrată în Registrul Asociațiilor și Fundațiilor, Partea A, Secțiunea I, având certificatul de înscriere a persoanei juridice fără scop patrimonial, nr. 60, din data de 17.05.2022, cod fiscal 46225567, cont bancar RO76BACX0000002320732000, deschis la UniCredit Bank S.A., email: amalia.nastase@eventures.ro, reprezentată legal de **Dna. Năstase Amalia - Elena**, având funcția de președinte, în calitate de **BENEFICIAR**,

numite in continuare in mod individual „**Partea**” si împreuna „**Părțile**”, in acord cu prevederile Legii nr. 32/1994 privind sponsorizarea, cu modificările in vigoare, au decis încheierea prezentului contract de sponsorizare (numit in continuare „**Contractul**”), in următorii termeni si condiții:

**ART 1. OBIECTUL CONTRACTULUI**

**1.1.** Sponsorul se angajează să pună la dispoziția Beneficiarului, cu titlu de sponsorizare, mijloace financiare necesare desfășurării în bune condiții a activităților Beneficiarului care sunt în acord cu obiectivele statutare ale Asociației, respectiv pentru aducerea la îndeplinire a scopului acesteia - efectuarea de activități care să vină în sprijinul bolnavilor de cancer, părinților copiilor bolnavi de cancer, dar și a medicilor care au în grijă copii bolnavi de cancer.

**ART. 2. VALOAREA CONTRACTULUI ȘI MODALITATEA DE PLATĂ**

**2.1.** Mijloacele financiare care vor fi puse la dispoziția Beneficiarului de către Sponsor constau in suma de [\_\_\_\_\_\_\_\_] lei, care se va achita prin transfer bancar, în contul RO76BACX0000002320732000, deschis la UniCredit Bank S.A., până la data de [\_\_.\_\_.\_\_\_\_].

**ART 3. DURATA CONTRACTULUI**

**3.1.** Prezentul Contract intră in vigoare la data semnării sale de către ambele Părți si produce efecte până la îndeplinirea obligațiilor asumate de părți.

**ART.4 DREPTURILE ȘI OBLIGAȚIILE BENEFICIARULUI**

**4.1.** Beneficiarul va utiliza suma de bani primită de la Sponsor în concordanță cu scopul pentru care suma sponsorizata a fost transferată Beneficiarului, respectiv pentru realizarea obiectivelor statutare ale Beneficiarului si efectuarea de activități care să vină în sprijinul copiilor bolnavi de cancer, părinților copiilor bolnavi de cancer, precum și medicilor care au în grijă copiii bolnavi de cancer.

**4.2.** Beneficiarul are dreptul să aducă la cunoștința publicului sponsorizarea, prezentul Contract ținând loc de consimțământ prealabil informat al Sponsorului. Beneficiarul va respecta prevederile legale și înțelegerea dintre Părţi, astfel încât să nu afecteze direct sau indirect activitatea sponsorizată.

**ART. 5 DREPTURILE ȘI OBLIGAȚIILE SPONSORULUI**

**5.1.** Sponsorul are obligația sa plătească Beneficiarului, suma sponsorizata, in termenii si condițiile din prezentul Contract si este responsabil cu privire la proveniența sumelor de bani ce fac obiectul Contractului.

**5.2.** În cazul in care Sponsorul nu dorește ca sponsorizarea sa fie adusa la cunoștința publică de către Beneficiar ori sa i se promoveze numele și/sau imaginea prin intermediul sponsorizării, Beneficiarul va fi înștiințat în prealabil în scris în acest sens, în caz contrar, Beneficiarul nu va putea fi ținut în niciun fel responsabil pentru acțiunile desfășurate conform prevederilor Contractului.

**5.3.** Sponsorul are dreptul să facă publice informațiile legate de valoarea fondurile acordate, destinatarul respectivelor fonduri şi scopul acordării acestor fonduri, în conformitate cu prevederile Legii nr. 32/1994 privind sponsorizarea. Aducerea la cunoștința publicului a sponsorizării de către Sponsor trebuie să se facă într-un mod care sa nu lezeze, direct sau indirect, activitatea Beneficiarului. Sponsorul se obligă să obțină acordul Beneficiarului înainte de a se adresa unui operator de publicitate de orice tip și de a nu divulga informații fără acceptul prealabil al Beneficiarului cu privire la conținutul declarat.

**ART 6.** **PROTECTIA DATELOR CU CARACTER PERSONAL**

**6.1.** La încheierea și pe parcursul executării Contractului, Părțile vor prelucra în calitate de operatori de date (independenți), anumite date cu caracter personal. Fiecare parte va procesa:

1. Datele personale puse la dispoziție de către Sponsor ale persoanelor sale de contact, dezvăluite Beneficiarului;
2. Datele personale puse la dispoziție de către Beneficiar, ale persoanelor sale de contact, dezvăluite Sponsorului.
3. Orice alte date personale, comunicate de către Părți în legătură cu Contractul, atunci când aceste informații sunt necesare pentru una dintre Părți în executarea Contractului, astfel cum prevede legea aplicabilă sau pentru stabilirea, exercitarea sau apărarea unui drept în fața instanțelor de judecată.

**6.2.** Pe durata prelucrării datelor cu caracter personal, in conformitate cu Contractul, Părțile se angajează să respecte toate obligațiile care le sunt aplicabile în calitate de operatori de date cu caracter personal, conform legilor privind protecția datelor cu caracter personal, fără limitare, inclusiv conform prevederilor Regulamentului (UE) 2016/ 679 al Parlamentului European și al Consiliului din 27 aprilie 2016 privind protecția persoanelor fizice cu privire la prelucrarea datelor cu caracter personal și privind libera circulație a acestor date și de abrogare a Directivei 95/46/CE.

**6.3.** Fără a aduce atingere prevederilor clauzei de mai sus, fiecare parte:

1. asigură informarea adecvată a persoanelor de contact și a reprezentanților săi cu privire la dezvăluirea datelor cu caracter personal către cealaltă Parte și prelucrarea acestora în scopul încheierii și executării Contractului;
2. în calitate de operator care prelucrează date cu caracter personal, este responsabil pentru implementarea măsurilor tehnice și organizatorice adecvate pentru a asigura securitatea și confidențialitatea datelor cu caracter personal aparținând persoanelor vizate, prelucrate in conformitate cu Contractul;
3. respectă obligațiile sale în calitate de operator de date cu caracter personal, în ceea ce privește încălcarea datelor cu caracter personal.

**6.4.** Datele pot fi comunicate administrațiilor publice, în scopul îndeplinirii obligațiilor legale; către entitățile financiare pentru gestionarea încasărilor și plăților; pentru îndeplinirea aceluiași scop. Legitimitatea prelucrării datelor se bazează pe relația de afaceri dintre Părți, respectarea obligațiilor legale aplicabile și interesul legitim al Părților. Datele vor fi păstrate pe durata contractuală și a anilor necesari respectării obligațiilor legale.

**6.5.** Părțile interesate au dreptul de a accesa propriile date, de a le rectifica, de a le șterge sau de a le transporta, de a limita sau de a se opune prelucrării acestora în anumite cazuri, precum și de a revoca consimțământul dat în cazul lor, prin transmiterea unei comunicări cu referința „Protecția datelor”, în care este specificată solicitarea și care este însoțită de o fotocopie a actului de identitate al părții interesate, la adresele identificate la începutul prezentului Contract ca fiind adresele părților. De asemenea, aceștia se pot plânge la autoritatea de control competentă (www.dataprotection.ro), mai ales atunci când nu au obținut un răspuns satisfăcător în exercitarea drepturilor lor.

**ART 7. CLAUZE DIVERSE**

**7.1.** Orice modificări sau completări aduse prezentului Contract vor fi valabile numai în măsura în care sunt confirmate în scris și semnate de către Părți.

**7.2.** Sponsorul beneficiază de facilitățile prevăzute de Legea nr. 32/1994 privind sponsorizarea, cu modificările si completările ulterioare, precum si de cele ale Legii nr. 227/2015 privind Codul Fiscal in privința deductibilității cheltuielilor efectuate cu sponsorizarea, in condiţiile menționate în legislație.

Prezentul Contract a fost încheiat astăzi,[\_\_\_\_\_\_\_\_\_\_], in 2(doua) exemplare originale, cate unul pentru fiecare Parte.

|  |  |
| --- | --- |
| **SPONSOR** | **BENEFICIAR** |
| **[\_\_\_\_\_\_\_\_\_\_]** | **ASOCIAȚIA PĂRINȚILOR COPIILOR CU AFECȚIUNI ONCOLOGICE** |
| **Prin** **[\_\_\_\_\_\_\_\_\_\_]** | **Prin Președinte - Dna AMALIA NĂSTASE** |
| \_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_ |